รัฐบาลไทย-ข่าวทำเนียบรัฐบาล-นายกรัฐมนตรี-ครม. เยี่ยมชมกิจกรรม “ประทีปแห่งพระธรรม นำศรัทธา บูชาเพ็ญเดือน 3” ประชาสัมพันธ์งานวันมาฆบูชา พุทธศักราช 2566 วธ.จัดกิจกรรม 4-6 มีนาคมนี้
วันอังคารที่ 28 กุมภาพันธ์ 2566
นายกรัฐมนตรี-ครม. เยี่ยมชมกิจกรรม “ประทีปแห่งพระธรรม นําศรัทธา บูชาเพ็ญเดือน 3” ประชาสัมพันธ์งานวันมาฆบูชา พุทธศักราช 2566 วธ.จัดกิจกรรม 4-6 มีนาคมนี้
นายกรัฐมนตรี-ครม. เยี่ยมชมกิจกรรม “ประทีปแห่งพระธรรม นําศรัทธา บูชาเพ็ญเดือน 3” ประชาสัมพันธ์งานวันมาฆบูชา พุทธศักราช 2566 วธ.จัดกิจกรรม 4-6 มีนาคมนี้ เชิญชวนพุทธศาสนิกชนสักการะพระบรมสารีริกธาตุ พระธาตุประจําปีเกิด และทําบุญตักบาตรพระสงฆ์ 66 รูป
นายกรัฐมนตรี-ครม. เยี่ยมชมกิจกรรม “ประทีปแห่งพระธรรม นําศรัทธา บูชาเพ็ญเดือน 3” ประชาสัมพันธ์งานวันมาฆบูชา พุทธศักราช 2566 วธ.จัดกิจกรรม 4-6 มีนาคมนี้ เชิญชวนพุทธศาสนิกชนสักการะพระบรมสารีริกธาตุ พระธาตุประจําปีเกิด และทําบุญตักบาตรพระสงฆ์ 66 รูปที่ลานคนเมือง Walk Rally 9 มงคล สักการะสิ่งศักดิ์สิทธิ์และเวียนเทียนที่วัดสุทัศนเทพวราราม และลานคนเมือง
วันอังคารที่ 28 กุมภาพันธ์ 2566 ก่อนการประชุมคณะรัฐมนตรี (ครม.) ที่ตึกสันติไมตรี ทําเนียบรัฐบาล นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา นายโกวิท ผกามาศ อธิบดีกรมส่งเสริมวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมร่วมให้การต้อนรับ พลเอก ประยุทธ์ จันทร์โอชา นายกรัฐมนตรี คณะรัฐมนตรีและสื่อมวลชน พร้อมทั้งนําชมกิจกรรมประชาสัมพันธ์ “ประทีปแห่งพระธรรม นําศรัทธา บูชาเพ็ญเดือน 3” งานส่งเสริมพระพุทธศาสนา เนื่องในเทศกาลวันมาฆบูชา พุทธศักราช 2566 โดยนายกรัฐมนตรีและครม.เยี่ยมชมนิทรรศการองค์ความรู้วันมาฆบูชา ร่วมสักการะพระบรมสารีริกธาตุจากวัดบวรนิเวศวิหาร และรับชมการสาธิตการไหว้พระในบ้านในวันพระใหญ่เพื่อเสริมสิริมงคล และการสวดมนต์หมู่สรรเสริญพระรัตนตรัย ทํานองสรภัญญะของคณะนักเรียนระดับประถมศึกษา ประเภททีมหญิงล้วน ชนะเลิศ ระดับส่วนกลาง (กรุงเทพมหานคร) ประจําปี พุทธศักราช 2566 โรงเรียนวัดกระทุ่มเสือปลา พร้อมพูดคุยและนําเสนอองค์ความรู้วันมาฆบูชา การสาธิตส่งบัตรอวยพรวันมาฆบูชาออนไลน์ (E-Card) การตอบปัญหาธรรมะออนไลน์ กับตัวแทนนักเรียนโรงเรียนวัดอินทาราม ผ่านโทรศัพท์มือถือและตู้คีออส และรับมอบสื่อประชาสัมพันธ์เทศกาลวันมาฆบูชา พุทธศักราช 2566
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า ในเดือนมีนาคมที่จะถึงนี้ มีวันสําคัญทางพระพุทธศาสนา คือ วันมาฆบูชา เป็นวันที่พระพุทธองค์ได้ทรงแสดงพระธรรมโอวาทปาติโมกข์ อันเป็นหลักการที่สําคัญยิ่ง เรียกว่าเป็นหัวใจของพุทธศาสนาที่สอนให้ละเว้นความชั่ว หมั่นทําความดี และทําใจให้บริสุทธิ์ วันมาฆบูชาในปีนี้ กระทรวงวัฒนธรรม โดยกรมการศาสนา กําหนดจัดกิจกรรม “ประทีปแห่งพระธรรม นําศรัทธา บูชาเพ็ญเดือน 3” ในงานส่งเสริมพระพุทธศาสนา เนื่องในเทศกาลวันมาฆบูชา พุทธศักราช 2566 ทั้งในส่วนกลางและส่วนภูมิภาคทั่วประเทศ โดยในส่วนกลาง ร่วมกับวัดสุทัศนเทพวราราม กรุงเทพมหานคร และองค์กรเครือข่ายทางพระพุทธศาสนา จัดกิจกรรมระหว่างวันที่ 4 – 6 มีนาคม 2566 ประกอบด้วย พิธีอัญเชิญพระบรมสารีริกธาตุ สักการะพระธาตุประจําปีเกิด 12 ปีนักษัตร พิธีทําบุญตักบาตรพระสงฆ์ 66 รูป จัดแสดงนิทรรศการวันมาฆบูชา กิจกรรมส่งเสริมคุณธรรมจริยธรรมสําหรับเด็กและเยาวชน ได้แก่ การประกวดบรรยายธรรม การประกวดสุนทรพจน์ การประกวดอาราธนาศาสนพิธี และกิจกรรม “มีเทศน์ มี talk” จากพระธรรมวิทยากรเครือข่ายธรรมะอารมณ์ดี เกมคุณธรรม และตอบปัญหาธรรมะ การแสดงทางศิลปวัฒนธรรม จากศูนย์ศึกษาพระพุทธศาสนาวันอาทิตย์ ชมภาพยนตร์ส่งเสริมคุณธรรมจริยธรรม การสาธิตและจําหน่ายผลิตภัณฑ์จากชุมชน ณ ลานคนเมือง ศาลาว่าการกรุงเทพมหานคร และในวันที่ 6 มีนาคม 2566 จัดพิธีเจริญพระพุทธมนต์ เวียนเทียน และกิจกรรม Walk Rally 9 มงคล สักการะสิ่งศักดิ์สิทธิ์ ณ วัดสุทัศนเทพวราราม เขตพระนคร กรุงเทพมหานคร นอกจากนี้ยังได้จัดกิจกรรมผ่านช่องทางออนไลน์ โดยจัดทําบัตรอวยพรวันมาฆบูชาออนไลน์ (E-Card) และเชิญชวนประชาชนร่วมกิจกรรมตอบปัญหาธรรมะออนไลน์ ผ่านทาง www.dra.go.th อีกด้วย
รัฐมนตรีว่าการกระทรวงวัฒนธรรม (รมว.วธ.) กล่าวต่อว่า ในส่วนภูมิภาค ร่วมกับสํานักงานวัฒนธรรมจังหวัด องค์กรเครือข่ายทางพระพุทธศาสนา และหน่วยงานต่างๆ ในพื้นที่ บูรณาการการจัดกิจกรรมส่งเสริมพระพุทธศาสนา ระหว่างวันที่ 1 – 6 มีนาคม 2566 ตามบริบทของแต่ละจังหวัด ได้แก่ กิจกรรมส่งเสริมคุณธรรมจริยธรรมในมิติศาสนา ในรูปแบบสื่อสร้างสรรค์ กิจกรรมสืบสานเทศกาล ประเพณี และวัฒนธรรม นําวิถีถิ่น วิถีไทย ภูมิปัญญาท้องถิ่นของแต่ละภูมิภาค และส่งเสริมต่อยอดผลิตภัณฑ์จากภูมิปัญญา ความเชื่อ เคารพศรัทธาเชิงสร้างสรรค์ กระทรวงวัฒนธรรมขอเชิญชวนพุทธศาสนิกชนทุกท่านร่วมกิจกรรมทางพระพุทธศาสนา เนื่องในวันมาฆบูชา ละชั่ว ทําดี ทําจิตใจให้บริสุทธิ์ นําหลักธรรมคําสอนทางพระพุทธศาสนามาประพฤติปฏิบัติในชีวิตประจําวัน เพื่อน้อมรําลึกถึงพระพุทธคุณขององค์พระสัมมาสัมพุทธเจ้า
ทั้งนี้ เพื่อเป็นการอํานวยความสะดวกแก่ประชาชนและผู้ที่สนใจ สามารถสอบถามรายละเอียดกิจกรรมเพิ่มเติมได้ที่ สายด่วนวัฒนธรรม 1765